Solidariteit-lede sê nee vir salarisvermindering terwyl grootskaalse wanbestuur woed - Mpumalanga NewsHorn
Home Breaking News Solidariteit-lede sê nee vir salarisvermindering terwyl grootskaalse wanbestuur woed
Solidariteit-lede het hul misnoeë te kenne gegee oor die voorstel van Denel se bestuur om salarisse vanaf einde November 2018 met 20% te besnoei. Die besnoeiing van salarisse is na bewering nodig om kontantvloei te herstel en sodoende broodnodige produksie-aktiwiteite te stimuleer en om inkomste te genereer. Solidariteit-lede het hierdie voorstelle gedurende ŉ onlangse mandateringsproses verwerp.
Volgens Botha toon Denel MSB Bpk. se 2017-’18 finansiële verslag aan dat te midde van die swak bestuursbesluite, Denel se groep- finansiële direkteur steeds ŉ stewige prestasiebonus van R3,28 miljoen ontvang het en dat sy totale vergoedingspakket vir die finansiële tydperk R7,023 miljoen beloop het. “Die salarisrekening vir Denel se groep- uitvoerende beamptes het van R22 miljoen in 2016-’17 na R41,8 miljoen in 2017-’18 verhoog,” het Botha gesê.
“Indien ons lede nie gehoor gee aan die vereiste korttyd wat ŉ 20%-vermindering in hul inkomste tot gevolg sal hê nie, sal die uiteinde ongelukkig wees dat salarisbetalings na November 2018 nie gewaarborg sal wees nie.”
Buiten Solidariteit-lede se eis vir dringende optrede teen die oortreders, vereis lede ook die dringende aanstelling van ŉ nuwe groep- uitvoerede beampte, die dringende goedkeuring van Denel se hersiene korporatiewe plan en dringende oorweging van buitelandse beleggers wat moontlik in aandeelhouding van Denel sou belangstel. “Privatisering of gedeeltelike privatisering van Denel is al wat die totale ondergang van Denel gaan verhoed, nie die voorgestelde 20%-besparing op werknemers se salarisse nie. Ons is bekommerd oor president Ramaphosa se uitlating onlangs dat daar nog nie werklik oorweging geskenk is aan die moontlikheid van buitelandse beleggers wat in Denel belangstel nie, terwyl daar reeds aanduidings is dat maandelikse salarisse van werknemers in gedrang is,” het Botha verduidelik.
Previous articleChristmas – suicides increase – 600 calls per day
Next articleHawks on the wrong side of the law